2025-2026-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури

10 класс

Хуравсем

Кашни ыйтăва тĕрĕс хуравласан чи нумаййи 74 балл пухма пулать

1. *Сăнавсене тĕрĕс вырнаçтарнăшăн – 5 балл. Йывăç-тĕмĕ ячĕсене тупса вырăсла куçарса çырнăшăн – 7 балл. Пĕтĕмпе – 12 балл.*

|  |  |  |
| --- | --- | --- |
| Вĕрене шывĕ тухсан | çанталăк ăшша каять. | Вĕрене – клён |
| Çирĕк хурăнран маларах çулçă кăларма пуçласан | çанталăк йĕпе килет. | Çирĕк – ольха  Хурăн – береза |
| Ăвăс йывăçĕ чечекленсен – | кишĕр акма васка. | Ăвăс – осина |
| Çĕмĕрт чечеке ларсан е юман çулçă кăларма тытăнсан | сивĕтсе ярать. | Çĕмĕрт – черемуха  Юман – дуб |
| Шĕшкĕ чечекленме пуçласан | йывăç лартмалли чи лайăх вăхăт | Шĕшкĕ – орешник |

2. *Фразеологизмсене пĕрешкел пĕлтерĕшлĕ пулнине кура тĕрĕс вырнаçтарнăшăн – 5 балл.*

|  |  |
| --- | --- |
| Çуллахи юр пек. | Кĕтмен çĕртен. |
| Çилпе вĕçсе кай. | Усăсăр тăкакласа пĕтер. |
| Тĕлĕк пек иртсе кай. | Çав тери хăвăрт, таврăнми. |
| Кăвар кайăкла. | Хастаррăн, хăюллăн. |
| Пĕççе шарт çап. | Тĕлĕнсех кай. |

3. *а) икĕ пин те çирĕм пиллĕкмĕш; çĕр алă пилĕк ă) вун çиччĕмĕш.* *Кашни сăмахшăн – 2 балл. Пĕтĕмпе – 6 балл.*

4. *Нина Васильевнăшăн пулсан, Илюк никам та мар, ун пек ачасем шкулта тем чухлех, анчах та вăл, авă, уншăн ятарласа Шупашкара килнĕ, хурлăха лекнĕ Илюкăн шăпине епле те пулсан çăмăллатасшăн… Тулли хуравшăн – 6 балл*.

5. *Илюк – 4 сас палли, 4 сасă, ятарласа – 8 сас палли, 9 сасă, Васильевнăшăн – 13 сас палли,13 сасă, епле – 4 сас палли, 5 сасă, çăмăллатас – 10 сас палли, 9 сасă. Тулли хуравшăн – 5 балл.*

6. Ирех тăрать, тумланать, Нарспи ĕçе тытăнать. Е пурçăн çип илет те Юрла-юрла тĕр тăвать. *Тĕрĕс хуравшăн – 8 балл.*

7. Верлибр – ирĕклĕ сăвă. Йĕркери сыпăксемпе пусăмсен шутне пăхмасăр йĕркеленĕ, интонаципе синтаксис çинче тытăнса тăракан сăвă. *Тĕрĕс хуравшăн – 5 балл.*

8. Çеçпĕл Мишши. Михаил Кузьмич Кузьмин. Чăваш Республики. Канаш районĕ. Касаккасси ялĕ. *Тулли хуравшăн – 8 балл.*

9. Иоаким Степанович Максимов-Кошкинский. «Ху пурăнас тенĕ пек ан пурăн». А. Островский. *Тĕрĕс хуравшăн – 9 балл.*

10. *«Пирĕн йăхри паллă çынсем»* ятлă хайлав çырăр. *Тăванлăх-хурăнташлăх ячĕсемпе усă курса çырнă хайлавшăн – 10 балл.*